Täna Kristliku Maailma Uudistes -
Veresaun Sudaanis - Põhja-Sudaan ründas Nuba mägede rahvast.
Ühe mehe sõnul on see sõda koguduse vastu.
Ja - Püha maa südames.
Siin oli Aabrahami elupaik ja Jaakob nägi oma kuulsa unenäo.
Miks võib see muutuda juutidele ja kristlastele kättesaamatuks?
Pluss - Tema 4000-miiline teekond, sammhaaval.
See Suurbritannia Lordide Koja liige usub,
et tema pikk rännak aitab maailma rahu tuua.
Kristliku Maailma Uudised
Tere! Sudaani kriis ähvardab kristlikku kogukonda.
Tere tulemast Kristliku Maailma Uudistesse!
- Olen George Thomas. - Ja mina olen Wendy Griffith.
Kümned tuhanded elud on ohus, kui Põhja-Sudaani islamirežiim
alustas rünnakuid Nuba mägedele. President Omar Bashiri relvajõud
terroriseerivad Lõuna-Kordofani sõjast laastatud regiooni elanikke.
Nuba mägedes elab üks Põhja suuremaid kristlikke kogukondi.
Humanitaarorganisatsioonid loodavad paljastada genotsiidi nubalaste seas.
John Waage jätkab.
Sudaan on silmitsi uue humanitaarkriisiga.
Paljud on hukkunud nubalaste etnilises puhastuses
ja paljud võitlevad oma elude eest.
Brad Phillips Persecution Project Foundation'ist
naasis äsja Nuba mägedest.
Ta rääkis USA Kongressi juhtidele, et regioon saab piiratud abi.
Lähenemas on tõsine humanitaarkriis.
Järgmise paari kuuga sureb ilmselt 70-90 000 inimest,
kuna teed põhja on suletud ja lennud Nuba mägedesse katkestatud.
Nuba mägedes elab Sudaani suurim kristlik kogukond.
Neid tabavad president Omar Bashiri relvajõudude igapäevased õhurünnakud
ja majast-majja reidid.
Bashir on Darfuri genotsiidis süüdimõistetud sõjakurjategija.
Virginia kongresmani Frank Wolfi sõnul on tähtis,
et lääne kirik seisaks nende tagakiusatud kristlaste eest.
Lääne kirik peaks paremini tagakiusatud koguduse eest kostma.
Loodetavasti motiveerib see istung mitte ainult valitsust,
vaid ka kogudust, kõikide denominatsioonide juhte,
selle eest ühiselt seisma.
Moslemisõdurid põletavad väidetavalt kogudusi maha.
Piiskop Andudu on Sudaani Lõuna-Kordofani regioonist.
Temagi tunnistas oma piiskopkonnas toimunud hävitustööst.
Minu maja tulistati ja mu kaplan suutis akna kaudu põgeneda.
Maha põletati minu kontor, küberkohvik ja ka katedraal.
Nuba rahvas kannatas sarnast tagakiusu 1990. aastail.
Humanitaarorganisatsioonide sõnul püüab sama seltskond,
kes tappis siis üle 500 000 inimese, täna oma tööd lõpule viia.
John Waage, CBN'i Uudised.
Meiega ühineb Brad Phillips Persecution Project Foundation'ist.
Ta teeb ka koostööd organisatsiooniga Märtrite Hääl.
Ta juhib Sudaani osakonda.
- Olid äsja 12 päeva Nuba mägedes ja nägid kohutavaid asju:
surnuid, haavatuid ja koobastesse peitunud inimesi.
Mis seal toimub?
- Kahjuks käib Nuba mägedes genotsiid ja Khartoumi valitsus,
mida juhivad süüdimõistetud sõjakurjategijad,
ründab inimesi rassi ja religiooni alusel.
Kui oled aafriklane või kristlane, oled Khartoumi valitsuse sihtmärk.
- Genotsiid on raske sõna.
- See on genotsiid. See on põhjalikult dokumenteeritud.
Käisime seal mitme ajakirjanikuga.
Ingliskeelne Al Jazeera avaldas selle kohta loo.
Kohal olid ka The New York Times ja ajakiri Time.
Palju inimesi võivad kinnitada minu öeldut.
Khartoumi valitsus, mis hävitaas 1980.-90. aastail pool Nuba rahvast,
on naasnud, et oma tööd lõpule viia.
- Hiljuti kuulutati välja uus riik: Lõuna-Sudaan.
Arvasime, et see lõpetab üle 20 aasta kestnud sõdimise,
kus miljonid kaotavad oma elu. Kuidas see võimalik on?
- Khartoumi valitsus ütles Lõuna iseseisvuse eel
oma radikaalsetele islamistlikele valijatele riigi põhjaosas,
et isegi kui Lõuna eemaldub, kavatsevad nad kehtestada
uues Sudaani Vabariigis karmid sharia-seadused.
Nuba mäed olid ajaloos üks esimesi kohti,
kus nad alustasid oma arabiseerimis- ja islamiseerimiskampaaniat.
1980.-90. aastail mõrvasid nad poole Nuba rahvastikust.
Ja see toimub taas. Seda juhivad süüdimõistetud sõjakurjategijad
Omar al-Bashir ja Ahmed Haroun, mõlemad ICC poolt süüdi mõistetud
genotsiidi eest teistes Sudaani osades.
- Sul oli sel nädalal võimalus nähtut USA Kongressi ees tunnistada.
Ütlesid, et Khartoumi valitsus näeb kogudust vaenlasena. Miks?
- Oma teoloogia tõttu usuvad nad, et SPLA on koguduse käepikendus.
Küsitlesime erinevaid pastoreid, keda rezhiim piinanud oli.
Nad rääkisid, et pärast vahistamist nõuti neilt
koguduseliikmete nimede avaldamist.
Ja kui nad keeldusid, hakati neilt küüsi välja tõmbama,
lömastati suguelundeid, riputati kaelapidi lakke,
kasutati elektrishokki ja muud liiki piinamist,
et sundida neid avaldama koguduseliikmete nimesid.
"Keeldusime. Oleme pastorid ega reeda oma karja," ütlesid nad.
Mõned neist inimestest surid, mõned on vanglas.
Kuulsin sarnaseid lugusid Kaduglist, Nuba mägede pealinnast,
tulnud inimestelt. Mõned pääsesid põgenema.
Kes pakku ei pääsenud, tapeti.
6. juunil ja järgnevatel päevadel, kui Khartoum taasalustas genotsiidi,
tapeti hinnanguliselt 7000 inimest.
- Kuidas võib kogudus USA-s ja kogu maailmas Nuba rahvast aidata?
- Aitäh küsimast. Üks tähtsamaid asju on eestpalve
meie vendade ja õdede eest Kristuses.
Hetkel on Lõuna-Sudaanist eraldatud Sudaani Vabariigi suurim kogudus
Nuba mägedes ja nad vajavad väga osadust vendade-õdedega USA-s.
Kui üks ihu osa kannatab, kannatavad kõik temaga koos.
Peame tõepoolest minema Jumala ette ja tegema eestpalvet
vendade-õdede eest Kristuses.
On võimalik aidata ka muul moel. Peame võtma ühendust
oma rahvasaadikutega valitsuses ja teatama oma rahulolematusest.
Nõuame neilt tegutsemist, et need inimesed ei hukkuks.
- Aitäh, Brad Phillips Persecution Project Foundation'ist,
et valgustasid õudusi, mis selles maailmajaos toimuvad.
- Aitäh.
Kui soovite aidata Nuba rahvast, külastage meie veebilehte
cwnews.org
Kirde-Aafrikat haaranud näljahäda levib.
Kümned tuhanded somaallased on nälga surnud.
Põhja-Keeniast teatatakse karmist toidudefitsiidist ja näljast.
CBN'i Operation Blessing viis toitu ja hädavarustust üle 700 perele.
David Darg jätkab Turkanast, Keeniast.
Operation Blessing tuli Keeniasse vastuseks Ida-Aafrika näljahädale.
Oleme riigi põhjaosas Turkanas. Minu selja taga on turkanalased.
Nad on väga ilusad ja kannavad fantastilisi ehteid.
Kuid selle varjus on nad silmitsi tõsise probleemiga.
Neil on aastaid kestnud põua tõttu ekstreemne toidudefitsiit.
Vihma pole sadanud.
Operation Blessing tõi neile ja teistele regiooni elanikele toiduabi.
Käimasoleva jaotusaktsiooni käigus jagame 12 tonni maisi.
Selle suure toidukoguse tõime veoautodega kohale
kaugesse Põhja-Keenia kõrbe.
Selles piirkonnas on näljahäda kõige suurem.
Paljud on surnud ja paljud on kodus ega suuda nälja tõttu käiagi.
Kriis puudutab ligi 3,5 miljonit keenialast.
Järgmiseks - viime teid Juuda- ja Samaariamaale
ning räägime, miks juudi rahva sünnipaik
võib ühel päeval olla juutidele kättesaamatu.
cwnews.org - sinu uudisteallikas globaalses veebikeskkonnas,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka podcast'ina.
Võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kirjeldustega põrgust.
Saate teada, mida Piibel räägib elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, kummal pool tänavat kõndida.
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval.
Käesoleval nädalal toimunud rünnakus kristliku kiriku vastu Iraagis
sai 14 inimest haavata.
Politsei sõnul tekitas Kirkukis plahvatanud autopomm
Süüria Katoliku Kiriku hoonele tõsiseid purustusi.
Julgeolekujõud tegid hiljem kahjutuks teise autopommi
anglikaani kiriku juures.
Kirkuk on etniline ja religioosne segalinn
mitme tunni kaugusel Baghdadist.
Sunni moslemid on rünnanud minevikus linna kristlasi.
Palestiinlased kavatsevad pöörduda septembris otse ÜRO poole,
et rajada iseseisev riik.
Nad nõuavad endale Läänekaldana tuntud piirkonda.
Kuid meie kolleeg Chris Mitchell raporteerib Jeruusalemmast,
et selle piirkonna ajalugu algas sajandeid enne,
kui maailm kuulis palestiinlastest.
Enamus maailma nimetab seda Läänekaldaks,
kuid Piibel andis piirkonnale teise nime.
Piibel ei nimeta seda Läänekaldaks, kuigi see asub Jordani läänekaldal.
Tunneme seda kui Juudat ja Samaariat.
Juuda mäestikus, Samaarias, sündis juudi rahvas
ja sealt sai kõik alguse.
Seal kõndis Aabraham, seal elasid Iisak ja Jaakob,
seal magas Jaakob ja nägi oma kuulsa unenäo.
See on kaasaegne asula Beit-El, mis sai nime piibelliku Peeteli,
ehk 'Jumala koja' järgi.
See ei pruugi iidsena näida, kuid 4000 aastat tagasi
ilmus siin Piibli järgi Jaakobile Jumal ja tõotas selle maa igaveseks
talle ja tema järglastele.
Jordaania vallutas Läänekalda 1948. a Iisraeli-Araabia sõja järel.
20 aastat hiljem taastas Iisrael 1967. aasta sõja käigus kontrolli.
Siin elab 1,6 miljonit palestiinlast ja 350 000 Iisraeli juuti.
Iisraeli piibelliku hällina tuntud maa
võib saada tulevaseks Palestiina riigiks.
See on maantee nr 60, peamine Läänekalda ühendustee
nii iisraellastele kui Palestiina araablastele.
Kuid Dean Bye sõnul on see palju enamat.
See on arvatavasti üks ajaloo hämmastavamaid maanteid,
kuna siin kohtus Jumal oma patriarhidega -
Aabrahami, Iisaki ja Jaakobiga ja tõotas neile selle maa.
Sellel teel kohtus Jeesus Samaaria naisega;
just siin avaldas Ta naisele, kes Ta on.
Mõned piibellikud tähtobjektid on tänapäeva juudi asulad.
Nende seas on Jeruusalem ja Shiloh, esimese juudi kogudusetelgi asukoht.
See Iisraeli park asub Anatoti lähedal.
Piibli väitel käskis Jumal siin Jeremijal maad osta
ja matta ostuleping savipotiga maha märgina sellest,
et juudi rahvas naaseb maale.
Ta käskis Jeremijal osta oma onult Anatotis maatükk,
kirjutada selle kohta omandiõigusleping, pitseerida
ja panna see savipotti, et see kaua aega säiliks.
Vaatamata selle paiga tähtsusele, ei käi siin palju külastajaid.
Kuna paljud Läänekalda linnad on Palestiina araablaste kontrolli all.
Ainsad turistide poolt külastatavad kontrollitud alad on Petlemm
ja maailma vanim linn Jeeriko.
Araabia valitsuse all asuvad pühapaigad hävinevad pidevalt.
Näiteks, pikaajaline Iisraeli-Palestiina leping
kaitses Joosepi hauda Nabluses juudi pühapaigana.
2000. aastal ajasid palestiinlased sealt välja juudi jeshiva
ja rüüstasid paiga.
Mõned kuud tagasi tappis Palestiina politseinik seal
juudi uskliku. Iisrael nimetas seda terroriaktiks.
Teised vaidlusalused pühapaigad on Raaheli haud Petlemmas
ja Patriarhide koobas Hebronis, kuhu on maetud Aabraham, Iisak
ja Jaakob koos oma naistega.
Kui mõned iisraellased oleksid nõus vahetama Juuda, Samaaria
ja selle piibelliku ajaloo rahu vastu,
siis Naftali Bennett on vastu.
Siin on Piibli häll. Jumal hoidku, et peaksime end siit lahti juurima.
Siis ei tuleks kunagi rahu.
Nad ütleksid: "Need juudid ei tunne selle paigaga mingit sidet,
hävitame nad parem üldse siit maalt."
Kui meid pole Jeruusalemmas, Hebronis, Bethelis,
ei ole meid ka Tel Avivis.
Bye sõnul peavad kristlased Jumala poole hoidma.
Jumala plaan ja eesmärk oli, et Iisrael lubaks võõrastel siin elada,
kuid see pärand on antud Iisraelile, et nemad seda hoiaksid.
Vähim, mida võime teha, on austada Jumala valikut.
Chris Mitchell, CBN'i Uudised, Beit-El.
Järgmiseks Kristliku Maailma Uudistes -
Ühe mehe teekond maailma rahu heaks.
Miks üks Briti valitsuse liige loobus poliitikast
ja otsustas kõndida?
Küsisime CBN.com kasutajatelt, kuidas muuta kodulehte
kergemini kasutatavaks. Ja me kuulasime.
Siin on väga lihtne lugeda ja liikuda.
Informatsioon avaneb tunduvalt kiiremini.
See on palju kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kergemini
oma 700-klubi lemmiklood, külalismuusikud
või veebikogukonna ja eriartiklid.
Uut lehekülge naudivad kõik.
Külastage uut CBN.com-i juba täna!
Näeme CBN'is hämmastavaid tulemusi, kui üksteist toetame.
Tahame tänada tuhandeid vaatajaid,
kes on avaldanud soovi ühineda 700-klubiga.
Teie igakuine annetus aitab kõige suuremaid abivajajaid.
Aitate tervendada haigeid, toita näljaseid
ja kuulutada evangeeliumi nii USA-s kui kogu maailmas.
Olete aidanud ja toonud lootust suures hädas olijaile
ning muutnud nende elud igaveseks.
Kui vanemad Kitty hülgasid, läks ta elama vanaema juurde prügimäele.
Nad sõid prügimäe toidujäätmeid ja püüdsid vältida rotte.
Teie ehitasite neile uue kodu ja alustasite Kitty vanaemale
turu lähedal väikese rõivaäri.
Teie päästsite nad näljast ja hirmust.
Jälgige oma postkasti ja saatke oma lubadused.
Tänavu õpivad miljonid tundma
Jeesuse Kristuse armastust ja päästvat väge.
See on võimalik vaid tänu teile!
Mis juhtub pärast surma?
Hakkasin oma ihust ülespoole tõusma.
Kas taevas ja põrgu on tõelised?
Nägin põlde, kristallselget jõge, mille kaldail olid puud.
Mis määrab minu sihtkoha pärast surma?
Teadsin, et nägin esimesena Jeesust.
Avasta vastused elu tähtsamaile küsimustele
700-klubi DVD-l "Elu pärast surma" -
Tõelised lood 700-klubist - nüüd saadaval
Tere tulemast tagasi saatesse!
Briti Parlamendi liige Lord Michael Bates
on 6000-kilomeetrisel teekonnal ja seda rahu nimel.
See kristlasest rahutegija kõnnib Olympiast, olümpiamängude hällist,
järgmise aasta mängude asukohta, Londonisse, Inglismaal.
Sam Farmer Grassroots News'ist räägib tema loo.
Lordide Koja liige ja endine minister lord Bates tunneb Briti poliitikat.
Suure osa oma tööelust on ta veetnud neis võimukoridorides.
Parlamendi kunstiteostes on midagi väga huvitavat.
Nad jätavad militaristliku mulje. Näha on sõja reaalsus
ja see sunnib meid tegema kõike, et seda vältida.
Ta on üks Lordide koja aktiivsemaid liikmeid,
Tema viimaseim kampaania kogub alles toetust.
Ta otsustas tänavatele minna. Mitte Suurbritannias, vaid Kreekas.
Siit alustas lord Bates oma eepilist ca 5500-kilomeetrist rännakut
olümpiamängude hällist Olympiast Londonisse,
lootes taaskehtestada "Olümpia vaherahu".
2500 aastat tagasi olid kreeklased niivõrd väsinud sõdadest,
et panid ette pidada spordiürituse, kus relvad pandi maha
ja võitlus asendati võistlusega.
Selle teostamiseks kuulutasid nad välja vaherahu
seitsmeks päevaks enne ja pärast üritust,
mida tänapäeval tunneme olümpiamängudena.
Sõdivad mehed ei saa relvi vabatahtlikult maha panna,
kuna nende toetajad ja perekonnad peaksid neid nõrgaks.
Seetõttu tuli anda neile võimalus näha välja mehelik,
ja lõpetada samas üksteise tapmine.
Nii sündis mängude mõte ja selle vältel kehtis vaherahu.
See kestis ligi 1200 aastat ja rikkumisi esines väga harva,
üks või kaks 1200 aasta jooksul.
Olümpia vaherahu mõistet toetab nüüd ÜRO resolutsioon,
mille on allkirjastanud ühehäälselt kõik 193 liikmesriiki.
Ometi on seda allkirjastamisest peale igal võimalusel rikutud.
Resolutsioon nõuab üksnes, et mängude ajal
tehtaks lepitusalgatusi, kuid tähendab seda,
et oleme võtnud ÜRO Peaassamblees tõsise vastutuse midagi ette võtta.
Kui arvame, et me seda ei suuda, ei tohiks me sellele alla kirjutada
ega ette panna.
Kui aga teeme ettepaneku ja selle allkirjastame,
nagu me kindlasti teeme, peaksime selle ka ellu viima.
Londoni-reis ei toimu kindlasti ilma väljakutseteta,
kuid see võib inspireerida Briti valitsust kehtestama
tänavu oktoobris ÜRO resolutsiooni, saades nii esimeseks riigiks,
kes võtab Olümpia vaherahu tõsiselt.
Ja täna, kui maailmas sõdib üle 30 riigi,
on vaherahu ülitähtis.
Mitte kõik ei suhtu alguses pooldavalt.
- Kõnnin Londonisse - (Christos naerab).
- See on üsna tüüpiline reaktsioon, kui ütlen, et kõnnin Londonisse.
- Olen 75-aastane. Ma ei lakka kunagi ütlemast, et oleme hullud.
- Kas Michael on hull, et selle aasta kestva teekonna ette võttis?
- Ei. See on väga hea aktsioon. Mina seda teha ei saaks.
Lord Bates pingutab õhtuhämaruseni.
Kuid ilma palga ja toetustiimita sõltub ta olemasolevast öömajast.
Täna pakuti talle öömaja kohaliku kogudusekontori põrandal.
Varahommikul jätkab ta teed, lootes iga sammuga lähemale tuua
reaalsust, et 2012. aasta Londoni Olümpiamängudel
kehtestatakse ÜRO Olümpia vaherahu resolutsioon.
Sam Farmer CBN'i Uudistele.
Loodetavasti on tal head jalanõud.
Lord Bates'i rahuteekonda võite jälgida internetis.
Lingi leiate meie kodulehelt cwnews.org
Meie maailm liigub hämmastaval kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kirjeldustega põrgust.
Saate teada, mida räägib Piibel elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, kummal pool tänavat kõndida.
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval.
Kristliku Maailma Uudised -
sinu aken globaalsesse kogudusse.
Lood ärkamisest, -
tagakiusust -
ja kristlike juhtide mõjust.
Vaadake Kristliku Maailma Uudiseid!
Uskuge või mitte, mustanahaliste gospelmuusika
on Jaapanis aastakümenid populaarne olnud.
Nüüd on trend muutunud tõhusaks evangelismi tööriistaks.
Lucille Talusan jätkab.
Ajaloo vältel on olnud raske jaapanlastele evangeeliumi jagada.
Jaapani traditsioonilistes usundites nagu budism ja shintoism,
on palju jumalaid ja inimesed väldivad
midagi spetsiifilisemat väitvaid religioone, näiteks kristlust.
Enamus jaapanlasi kummardab miljoneid jumalaid.
Kuid ühe muusikaworkshopi kaudu õpivad Jaapani mittekristlased
laulma ainsa tõelise Jumala poole.
Film "Sister Act" tegi mustanahaliste gospelmuusika Jaapanis popiks.
11 aastat tagasi nägi misjonär Ken Taylor võimalust
kasutada seda trendi jaapanlastele Jeesusest Kristusest õpetamiseks.
Endine ööklubiesineja alustas kultuurikeskustes gospeliworkshoppe.
Hiljem hakkas Ken tegema koostööd kristlike kirikutega
ja nii avanesid uksed sidemetele mittekristlike kooriliikmete
ja koguduse liikmete vahel.
Tahame näha muudetud elusid.
Kahe-tunnise sessiooni vältel ei õpi nad üksnes gospelit laulma,
nad saavad kogemuse ka kogudusest, sest seal on osadus, ülistus
ja Sõna jagamine.
Hallelujah Gospelteenistus murdis barjäärid
kristlaste ja mitte-kristlaste vahel. See avas kiriku kogukonnale.
See on väga unikaalne teenistus, kuna eesmärgiks on jõuda
koori liikmeteni.
See võib olla aeglane protsess, kuid liikmed tunnistavad,
et musta gospeli workshopid muudavad neid paremaks.
Ja mõned on pöördunud kristlusesse.
Mul oli varem madal enesehinnang.
Õppisin filosoofiat ja järgisin rituaale Shinto templis,
kuid miski ei aidanud.
Kuid ühe aastaga kooris õppisin tundma Jeesust,
kui uurisin laulude sõnu, ja nüüd olen ma kristlane.
Olen lastega kannatlikum ja enesekindlam.
Ma ei ole kristlane. Kuid laulusõnu uurides
leian ma oma elule uue tähenduse.
Tänaseks on 50 Jaapani kirikus musta gospeli koorid.
Nad nimetavad end Hallelujah Gospelperekonnaks.
Kaks korda aastas korraldavad nad suure kontserdi,
kus Jaapani mittekristlased jagavad oma perekondadega
sõnumit Kristusest läbi gospeli, mida nad laulavad.
Sadat protsenti kooriga ühinejaist puudutab Jumala Vaim.
Jumal teeb siin Jaapanis vägevalt tööd.
Lucille Talusan, CBN'i Uudised, Tokio.
- Kas teadsid, mis Jaapanis toimub?
- Jah. Uskumatu, et jaapanlased armastavad musta gospelit.
See on Kristliku Maailma Uudistest tänaseks kõik.
- Aitäh vaatamast. Kohtumiseni! Jumal õnnistagu teid!
Tõlge: Monika Jaaguri